**Undeva, cândva...**

*Ileana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Undeva, cândva, poate în alt univers

întâmplător, ni se vor întâlni pașii în mers

pentru o scurtă clipă, pentru un scurt ecou

al acestei iubiri ce se stinge în noi.

Și câtă tristețe rămâne într-o clipă

pentru această mare și tragică risipă...

Undeva, cândva, de ne va fi soroc

poate în altă viață și cu mai mult noroc,

Iubirea noastră ascunsă de-a timpului aripă

Ne va ieși înainte, de ne va fi sortită

Și împiedicați de vraja iubirii adevărate

O vom opri o clipă în ale noastre brațe.

Și fie cât de scurtă această întâlnire

Străină eu de tine și tu străin de mine,

O palidă amintire, ecoul să ne aducă

Din resturile arse, iubirea renăscută.

Că nu-i nimic mai tragic și mai pustiitor

Decât să treci prin viață lipsit de-al ei fior.

Că veșnic nu-i orgoliul, nici visele deșarte,

Doar singură iubirea, în viață n-are moarte!

Undeva, cândva, dacă va vrea destinul

Rătăcitori prin stele, iubirea noastră, chinul

Îl va opri o clipă, ca preț de un sărut

Și vom lăsa uitării tot ce ne-a despărțit....

10.02.2019